
Zaključci sa 3. sjednice NVa- 21.10.2025.

Dnevni red:
1. Usvajanje zapisnika s 2. sjednice Nastavničkog vijeća održane 30. rujna 2025. godine,
2. Odluka o odabiru tema za izradbu i obranu završnog rada u šk. god. 2025./2026.,
3. Prijedlog Nastavničkom vijeću za uključivanje učenika u pripremnu nastavu hrvatskoga jezika,
4. Prijedlog Nastavničkom vijeću za utvrđivanje primjerenog programa srednjeg obrazovanja za učenike s teškoćama u razvoju,
[bookmark: _Hlk211944585]5. Rezultati uspjeha nakon provedenog razrednog ispita,
6. Pedagoške mjere,
7. Molbe učenika,
8. Razno.

Točka 1)

Otvara se rasprava glede teksta zapisnika 2. sjednice Nastavničkog vijeća održane 30. rujna 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen. 
 
Točka 2)

Nakon što je otvorena rasprava oko odabira tema za završni rad, iste su jednoglasno usvojene. Popisi tema prilažu se zapisniku. Ravnateljica moli nastavnike da se podijele kako bi svi imali podjednak broj tema.
Točka 3)

Pedagoginja J.B.A. predlaže uključivanje učenika A.K. iz 3.4 razreda u pripremnu nastavu iz hrvatskog jezika. Povjerenstvo za provjeru razine znanja hrvatskog jezika čine nastavnice I.G., D.Lj. i pedagoginja J.B.A. Profesorica I.G. održavat će pripremnu nastavu za učenika. Prijedlog se jednoglasno prihvaća.

Točka 4)

Pedagoginja J.B.A. obraća se Nastavničkom vijeću sa prijedlogom utvrđivanja primjerenog programa srednjeg obrazovanja za učenika s teškoćama u razvoju za učenicu L.Š. iz 2.5 razreda. Učenica ima veće teškoće u savladavanju gradiva iz predmeta Matematika. Pedagoginja iznosi prijedlog na osnovi razgovora sa majkom i učenicom, nastavnicom V.B. te nalaza i mišljenja psihologa, edukacijskog rehabilitatora i školskog liječnika. Sukladno nalazima, preporuka stručne službe je da učenica nastavi školovanje po redovitom programu uz prilagodbu sadržaja i individualizirane postupke iz predmeta Matematika. Nastavničko vijeće jednoglasno prihvaća prijedlog.
Točka 5) 

Rezultati uspjeha nakon provedenog razrednog ispita - učenica G.S. nije pristupila razrednom ispitu stoga se upućuje na ponavljanje razreda. Upisuje se u razredni odjel 2.2.



Točka 6) 

Ravnateljica moli razrednike da predlože pedagoške mjeru opomene pred isključenje.
Razrednici razrednih odjeljenja 1.1; 1.2; 1.3; 1.4; 1.5; 2.1; 2.2; 2.3; 2.5; 3.1; 3.2; 3.3; 3.4; 4.1 i 4.2 nemaju pedagoških mjera za prijedlog.

Točka 7)

Majka učenice K.I. upućuje zamolbu Nastavničkom vijeću za preseljenje učenice iz Ekonomske škole Mije Mirkovića u Ugostiteljsku školu za zanimanje tehničar posluživanja. Zahtjev se jednoglasno prihvaća te se učenica upisuje u razredni odjel 1.5. 

Baka učenika F.K. upućuje zamolbu za premještaj učenika iz Pomorske škole Bakar u Ugostiteljsku školu opatija, prvi razred za zanimanje konobar za 1 razred konobar.  Molba učenika se jednoglasno odbija.


Točka 8)

Ravnateljica zahvaljuje svim nastavnicima koji su doprinijeli učestvovanju u manifestaciji Marunada prošli i pretprošli vikend u Lovranu i na Dobreću – profesoricama Lj.M., A.M, S.V., K.G., V.B., LJ.V., I.L., A.M., E.B. i B.B.. 

Ravnateljica čestita učenicima i nastavnicima koji su osvojili zlatne medalje na međunarodnom natjecanju GATUS u Crnoj Gori. 

Ravnateljica najavljuje odlazak na ERASMUS učenike 3.2 razreda u pratnji razrednika N.N. u Belgiju. Najavljeno je i natjecanje AEHT-a koje počinje 3. studenog u Švedskoj. Ravnateljica moli da se učenicima koji odlaze izađe u susret.

Ravnateljica se zahvalila knjižničarki M.K., koja se odlično snašla u novoj ulozi, na organizaciji proslave Dana škole. Zahvaljuje i ostalim nastavnicima koji su sudjelovali u radionicama te na sportskom dijelu u dvorani Marino Cvetković.

Pedagoginja J.B.A. govori Nastavničkom vijeću da je u tijeku provođenje akcije Solidarnost na djelu kao zajednička akcija svih društava Crvenog križa. Pedagoginja je podijelila razrednicima kupone za sudjelovanje, a također mogu sudjelovati i svi nastavnici kupnjom kupona.

Ravnateljica obavještava da će od 3.11. u drugoj smjeni biti još jedan operativni djelatnik uz djelatnicu M.Ž. te da će se promijeniti raspored dežurstava nastavnika.

Ravnateljica moli mlađe kolege da se u slučaju bilo kakvih problema obrate stručnoj službi.

Ravnateljica moli nastavnike da obrate pažnju na urednost razreda te da se smeće ne ostavlja ispod klupa i po podu.

Agencija za odgoj i obrazovanje - AZOO moli da se održi državno natjecanje iz njemačkog jezika u našoj školi u terminu od 27. do 29. travnja 2026. godine. O detaljima i provedbi natjecanja obavijestit će se naknadno.

